Natten til søndag trængte tre hætteklædte mand ind til en mand i en lejlighed i Hobro. Manden blev banket med en ratlås og en skruetvinge. Ifølge Nordjyllands Politi er der mest sandsynligt tale om inddrivelse af gæld i et internt opgør.  Intet tyder på, at det var et såkaldt hjemmerøveri. Den overfaldne blev kørt på skadestuen - uden alvorlige kvæstelser. Politiet ved ikke hvem de tre mænd er og vil gerne høre fra folk, der har oplysninger i sagen.

Referat:
45-årig mand fra Hobro banket med ratlås og skruetvinge